CELEX: 32021R1425
Language: lt
Date: 2021-08-31 00:00:00
Title: Komisijos įgyvendinimo reglamentas (ES) 2021/1425 2021 m. rugpjūčio 31 d. dėl leidimo naudoti lizino ir glutamo rūgšties mangano chelatą kaip visų rūšių gyvūnų pašarų priedą (Tekstas svarbus EEE)

2021 9 1   
               
               
                  LT
               
               
                  Europos Sąjungos oficialusis leidinys
               
               
                  L 307/12
               
            
         KOMISIJOS ĮGYVENDINIMO REGLAMENTAS (ES) 2021/1425
         2021 m. rugpjūčio 31 d.
         dėl leidimo naudoti lizino ir glutamo rūgšties mangano chelatą kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti lizino ir glutamo rūgšties mangano chelatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti lizino ir glutamo rūgšties mangano chelatą kaip visų rūšių gyvūnų pašarų priedą, priskirtiną prie priedų kategorijos „maistiniai priedai“ ir funkcinės grupės „mikroelementų junginiai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2020 m. sausio 10 d. (2) ir 2021 m. sausio 27 d. (3) nuomonėse padarė išvadą, kad siūlomomis naudojimo sąlygomis lizino ir glutamo rūgšties mangano chelatas nedaro nepageidaujamo poveikio gyvūnų sveikatai, vartotojų saugai ar aplinkai. Tarnyba padarė išvadą, kad tvarkant priedą naudotojams kyla pavojus jo įkvėpus ir kad jį reikėtų laikyti akis dirginančia medžiaga ir odą bei kvėpavimo takus jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas yra veiksmingas kaip mėsinių viščiukų lesalų priedas; šią išvadą galima taikyti visų kitų rūšių gyvūnams. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     lizino ir glutamo rūgšties mangano chelato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 31 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2020;18(2):6001.
         
            (3)  EFSA Journal 2021;19(3):6454.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Elemento (Mn) kiekis mg/kg visaverčio pašaro, kurio drėgnis yra 12 %
                     
                  
                        
                           Kategorija: maistiniai priedai
                        
                        
                           Funkcinė grupė: mikroelementų junginiai
                        
                     
                  
                        3b509
                     
                     
                        –
                     
                     
                        Lizino ir glutamo rūgšties mangano chelatas
                     
                     
                        
                           Priedo sudėtis
                        
                        Mangano chelatų su lizinu ir mangano chelatų su glutamo rūgštimi preparatas santykiu 1:1 miltelių pavidalu, kuriame
                        mangano kiekis – 15–17 %,
                        lizino kiekis – 20–21,5 %,
                        glutamo rūgšties kiekis – 22–24 %,
                        ne daugiau kaip 3,5 % drėgmės ir
                        ne daugiau kaip 4 ppm nikelio.
                     
                     
                        Visų rūšių gyvūnai
                     
                     
                        –
                     
                     
                        –
                     
                     
                        Žuvys: 100 (iš viso)
                        Kitos rūšys: 150 (iš viso)
                     
                     
                        
                                    1.
                                 
                                 
                                    Priedas maišomas su pašarais kaip premiksas.
                                 
                              
                                    2.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir tinkamas organizacines priemones, kad būtų išvengta galimo pavojaus, susijusio su įkvėpimu, sąlyčiu su oda ir sąlyčiu su akimis, visų pirma dėl sunkiųjų metalų, įskaitant nikelį, kiekio. Jeigu taikant šias procedūras ir priemones šios rizikos negalima sumažinti iki priimtino lygio, priedas ir premiksai naudojami dėvint tinkamas asmens apsaugos priemones, įskaitant akių, odos ir kvėpavimo takų apsaugos priemones.
                                 
                              
                     
                        2031 m. rugsėjo 21 d.
                     
                  
                        
                           Veikliųjų medžiagų apibūdinimas
                        
                        Cheminės formulės
                        Mangano 2,6-diaminoheksano rūgšties, chlorido ir vandenilio sulfato druska:
                        C6H19ClN2O8SMn
                        Mangano 2-aminopentano dirūgšties, natrio ir vandenilio sulfato druska:
                        C5H10NNaO9SMn
                     
                  
                        Analizės metodai (*1)
                        
                        Suminio mangano pašarų priede ir premiksuose kiekybinis nustatymas:
                        
                                    —
                                 
                                 
                                    atominės sugerties spektrometrija, AAS (EN ISO 6869) arba
                                 
                              
                                    —
                                 
                                 
                                    induktyviai susietos plazmos atominė emisinė spektrometrija, ICP-AES (EN 15510), arba
                                 
                              
                                    —
                                 
                                 
                                    induktyviai susietos plazmos atominė emisinė spektrometrija, mineralizavus aukštame slėgyje, ICP-AES (EN 15621).
                                 
                              Suminio mangano kiekybinis nustatymas pašarinėse žaliavose ir kombinuotuosiuose pašaruose:
                        
                                    —
                                 
                                 
                                    atominės sugerties spektrometrija, AAS (Komisijos reglamento (EB) Nr. 152/2009 IV priedo C dalis) arba
                                 
                              
                                    —
                                 
                                 
                                    atominės sugerties spektrometrija, AAS (EN ISO 6869), arba
                                 
                              
                                    —
                                 
                                 
                                    induktyviai susietos plazmos atominė emisinė spektrometrija, ICP-AES (EN 15510), arba
                                 
                              
                                    —
                                 
                                 
                                    induktyviai susietos plazmos atominė emisinė spektrometrija, mineralizavus aukštame slėgyje, ICP-AES (EN 15621).
                                 
                              Lizino ir glutamo rūgšties pašarų priede kiekybinis nustatymas:
                        
                                    —
                                 
                                 
                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).
                                 
                              Pašarų priedo chelatinės struktūros įrodymas:
                        
                                    —
                                 
                                 
                                    vidurio infraraudonųjų spindulių (IR) spektrometrija kartu su mikroelemento, lizino ir glutamo rūgšties kiekio pašarų priede nustatymu.
                                 
                              
                  
               (*1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.